Document ID: 31986L0179

Komisijas Septītā Direktīva
(1986. gada 28. februāris),
ar ko tehnikas attīstībai pielāgo II, III, IV un V pielikumu Padomes Direktīvai 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem
(86/179/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem [1], kurā jaunākie grozījumi izdarīti ar Direktīvu 85/391/EEK [2], un jo īpaši tās 5. pantu un 8. panta 2. punktu,
tā kā sabiedrības veselības aizsardzības nolūkā jāaizliedz hloroforma, 2,3,7,8-tetrahlordibenzo-p-dioksīna, 2,6-dimetil-1,3-dioksān-4-il acetāta (dimetoksāna) un nātrija piritiona (INNM) lietošana kosmētikas līdzekļos;
tā kā, pamatojoties uz jaunākajiem zinātniskajiem un tehniskajiem pētījumiem, 1,3-bis(hidroksimetil)imidazolidīn-2-tionu ar dažiem nosacījumiem var atļaut lietot nagu kopšanas līdzekļos;
tā kā, pamatojoties uz pieejamo informāciju, dažas vielas un krāsvielas, ko atļauts lietot uz laiku, var galīgi atļaut lietot, bet citu lietošana galīgi jāaizliedz vai jāatļauj uz turpmāk norādītu laiku;
tā kā šajā direktīvā paredzētie pasākumi saskan ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu atcelšanu kosmētiskas līdzekļu tirdzniecībā,
IR PIEŅĒMUSI ŠO DIREKTĪVU.
1. pants
Direktīvu 76/768/EEK groza šādi.
1. Direktīvas II pielikumu papildina ar šādiem ierakstiem:
"366. Hloroforms
367. 2,3,7,8-tetrahlordibenzo-p-dioksīns, izņemot heksahlorofēna piemaisījuma veidā, uz ko attiecas VI pielikuma 1. daļas 6. ieraksta nosacījumi
368. 2,6-Dimetil-1,3-dioksān-4-il acetāts (dimetoksāns)
369. Nātrija piritions (INNM)".
2. Direktīvas III pielikuma 1. daļu groza šādi:
"a | b | C | d | e | f |
44. | 1,3-Bis (hidroksimetil)imidazolidīn-2-tions | a)matu kopšanas līdzekļi | a)līdz 2 % | a)aizliegts lietot aerosolos (smidzinātājos). | Satur 1,3-bis(hidroksimetil)imidazolidīn-2-tionu. |
| | b)nagu kopšanas līdzekļi | b)līdz 2 % | b)lietošanai gatava kosmētikas līdzekļa pH jābūt mazākam par 4. | |
51. | Hinolīn-8-ols un bis (8-hidroksihinolīna) sulfāts | Stabilizators ūdeņraža peroksīdam noskalojamos matu kopšanas līdzekļos | 0,3 % bāzes izteiksmē" | | |
3. Direktīvas III pielikuma 2. daļu, IV pielikuma 2. un 3. daļu aizstāj ar šīs direktīvas 1. un 2. pielikumu.
4. Direktīvas V pielikumu groza šādi:
- ierakstu ar 10. numuru svītro,
- ierakstā ar 5. un 6. numuru 5) zemsvītras norādi aizstāj ar 3).
2. pants
1. Dalībvalstis veic visus pasākumus, kas vajadzīgi, lai nodrošinātu to, ka no 1988. gada 1. janvāra Kopienā reģistrētie izgatavotāji un importētāji nelaiž tirgū kosmētikas līdzekļus, kuri neatbilst šīs direktīvas prasībām.
2. Dalībvalstis veic pasākumus, kas vajadzīgi, lai nodrošinātu to, ka 1. punktā minētos kosmētikas līdzekļus pēc 1989. gada 31. janvāra vairs nepārdod un citādi nenodod tiešajam patērētājam.
3. pants
1. Dalībvalstīs, vēlākais, 1986. gada 31. decembrī stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju.
2. Dalībvalstis dara Komisijai zināmus to savu tiesību aktu noteikumus, ko tās pieņēmušas jomā, kuru reglamentē ar šo direktīvu.
4. pants
Šī direktīva ir adresēta dalībvalstīm.
Briselē, 1986. gada 28. februārī

Labels: 0
1
15